
«Виртуалды пациент ЖТД-дің клиникалық ойлауын қалыптастыру тәсілі ретінде»

	
	Қадамдар
	Әрекет алгоритмі

	1
	Науқастың шағымдарын нақтылау.
	Жетекші сұрақтар қоя отырып, науқастың шағымдарын нақтылады, негізгі және қосымша шағымдарды ажыратты. Аурудың жетекші синдромын анықтады. 

	2
	Аурудың анамнезін нақтылау.
	Анықтау: симптомдардың ұзақтығы, науқас бұл симптомдармен бұрын кездескен бе, бұл жағдайды қалай тоқтатқан, осы ауру бойынша дәрі-дәрмектерді тұрақты түрде қабылдайды ма және тағы басқалар. 

	3
	Өмір анамнезін нақтылау.
	Анықтау: науқаста қосымша аурулар бар ма, аллергияның бар/жоқтығы, бастан өткерген жарақаттар, операциялар, тәуелділіктер, бастан өткерген/тұқым қуалайтын аурулар және тағы басқалар.  

	4
	Дифференциалды диагностика жүргізу.   
	Клиникалық ойлау дағдыларын көрсетті. Жетекші синдром, ауру анамнезі және өмір анамнезі негізінде, әрі қарай дифференциациялау үшін ықтимал диагноздарды анықтау. 

	5
	Науқастың физикалық тексеруін жүргізу.
	Дене бітімінің түрін бағалау, ДСИ-ді есептедім. 
ABCDE жүйесі бойынша (А – Airways – тыныс жолдарының өткізгіштігі; B – Breating – тыныс алу; С – Circulation – қан айналымы; D – Disability – "әрекет қабілеттілігі" (неврологиялық мәртебе); E – Exposure – сыртқы көрініс (температура, тері жабындары, шырышты қабаттар, жарақаттардың болуы және т.б.) физикалық тексеру жүргізу.

	6
	Алдын ала диагноз қою.
	Шағымдар, ауру анамнезі, өмір анамнезі және физикалық тексеру негізінде алдын ала диагноз қойылды.

	7
	Аспаптық және зертханалық зерттеулер жүргізу.
	Алдын ала диагнозды растау үшін, қажетті аспаптық және зертханалық зерттеулерді дұрыс таңдау. (Мысалы: ЖҚА, ЖЗА, қанның биохимиялық талдауы, кардиомаркерлер, қанның газдық құрамы, КТ, қажет болған жағдайда МРТ және т.б.) 

	8
	Қорытынды диагнозды қою.
	Шағымдар, ауру анамнезі, өмір анамнезі, зертханалық және аспаптық зерттеулер нәтижелері негізінде нақты диагнозды қою. 

	9
	Қазақстан Республикасы Денсаулық сақтау министрлігінің осы ауру/жағдайды емдеу хаттамасына сәйкес емдеуді бастау. 
	Емдеу-сауықтыру іс-шараларының жоспарын ҚР ДСМ емдеу хаттамаларына сәйкес құрастыру. Қажетті араласуларды орындау. Препараттар мен дозаларды дұрыс таңдау.  

	10
	Пациентті жүргізудің тактикасын анықтау.   
	Төсек режимінің сақталуын қамтамасыз ету. Жедел жәрдем бригадасының келуін күтіп, науқасты ауруханаға жатқызуға тапсыру.  


Материально-техническая база для отработки навыка

«Виртуалды пациент – виртуалды шынайылық жағдайында дәрігердің клиникалық ойлауын қалыптастыру тәсілі» дағдысы

«Виртуалды пациент – виртуалды шынайылық жағдайында дәрігердің клиникалық ойлауын қалыптастыру тәсілі» дағдысы планшеттермен жабдықталған екі интерактивті үстелде Academix VR виртуалды пациенттерін пайдалану арқылы жүргізіледі.

Неліктен дәл осы платформалар пайдаланылады

Academix VR виртуалды пациентпен клиникалық сценарий форматында жұмыс істеуге мүмкіндік береді: білім алушы шағымдары мен анамнезін өз бетінше жинайды, виртуалды тексеру жүргізеді, қажетті зерттеулерді тағайындайды, алынған нәтижелерді интерпретациялайды, диагностикалық болжам қалыптастырады және емдеу тактикасын таңдайды.

Платформа дәрігер қабылдаған шешімдерге байланысты виртуалды пациенттің жағдайының өзгеруін модельдейді.

Academix VR клиникалық ойлауды және виртуалды клиникалық жағдайлармен жұмыс істеу дағдыларын қалыптастыруға арналған виртуалды шынайылық платформасы ретінде пайдаланылады. Білім алушы диагностикалық сценарийді кезең-кезеңімен орындай отырып, алынған ақпаратты талдайды және пациентті әрі қарай жүргізуге қатысты клиникалық шешімдер қабылдайды.

(academix.kz)
Жұмысты ұйымдастыру

Сабақ Academix VR платформасын пайдаланатын жұмыс кеңістігінде өткізіледі. Платформада білім алушыларға виртуалды клиникалық сценарийлер ұсынылады.

Жұмыс жеке немесе шағын топ құрамында орындалуы мүмкін, одан кейін қабылданған клиникалық шешімдер талқыланып, талдау жүргізіледі.

Сабақтың негізгі бағыты жекелеген практикалық манипуляцияларды орындауға емес, клиникалық шешімдерді жүйелі түрде қабылдау дағдыларын қалыптастыруға бағытталады: клиникалық ақпаратты жинау және талдаудан, дифференциалды-диагностикалық қатарды қалыптастырудан және алдын ала диагноз қоюдан бастап, қажетті қосымша зерттеу әдістерін таңдауға және емдеу тактикасын анықтауға дейін.

Нақты қандай жабдықта жұмыс жүргізіледі

Сабақ VR көзілдіріктері және басқару джойстиктері бар виртуалды кеңістікті пайдалану арқылы жүргізіледі. Виртуалды ортада пациенттердің қатысуымен клиникалық сценарийлер ұсынылады. Сонымен қатар виртуалды клиникалық ортамен жұмыс істеу үшін Academix VR құрылғысы пайдаланылады.

Цифрлық технологиялардың мұндай үйлесімі 5-курс білім алушыларына қауіпсіз виртуалды ортада клиникалық ойлау дағдыларын дамытуға және пысықтауға мүмкіндік береді.

Білім алушылар:

· клиникалық жағдайды талдайды;

· диагностикалық зерттеулердің нәтижелерін бағалайды;

· дифференциалды диагноз қалыптастырады;

· тексеру және емдеу тактикасын таңдайды;

· қабылданған клиникалық шешімдердің ықтимал салдарын бағалайды.

Бұл ретте клиникалық шешімдерді қабылдау және олардың нәтижелерін бағалау нақты пациентке қауіп төндірмейтін қауіпсіз виртуалды ортада жүзеге асырылады.

